**«Τα μικρόβια και οι ιοί είναι πιο ρωμαλέα απ’ ότι φαίνονται»**

**Την Κυριακή 6 Φεβρουαρίου, εκτυλίχθηκε κάτι που μας απέδειξε ότι κάποιες φορές τα μικρόβια και οι ιοί είναι πιο ρωμαλέα απ’ ότι φαίνονται. Όμως, αν είμαστε προσεκτικοί (μην το παρακάνουμε όμως με την υποχονδρία μας δηλ. να σιχαινόμαστε ό,τι βλέπουμε κάτι τέτοιο), η δύναμή τους μπορεί να εξασθενίσει. Λοιπόν, που λέτε, είχα βγει με τη φίλη μου, την Κατερίνα σε μια καταπληκτική έκθεση δεινοσαύρων στο Στάδιο Ειρήνης και Φιλίας. Κατόπιν, είχαμε πάει σ’ ένα μεζεδοπωλείο και καθόμασταν μέχρι αργά. Ο μπαμπάς μου…είχε πάει στο Κέντρο για ένα reunion (δεν ξέρω αν το έγραψα σωστά). Εμείς, κατά τις 23:00 είχαμε επιστρέψει στο σπίτι μας κι είχαμε πλαγιάσει. Περνούσε η ώρα: 1:00, 2:00…Ο μπαμπάς δε φάνηκε. Καθώς η μαμά μου ήταν κοιμισμένη, εγώ ήμουν ξάγρυπνη για να αγκαλιάσω τον μπαμπά μου για να τον καληνυχτίσω. Αλλά…ο ύπνος με πήρε παρέα με τα λούτρινά μου. Το επόμενο πρωί, ξυπνήσαμε ωραία και καλά με τη μητέρα μου κι εγώ περίμενα πώς και πώς για να δω πού χιονίζει και πού ρίχνει χαλάζι. Σαν έφαγα το πρωινό μου, αποφάσισα να κατευθυνθώ με τις μύτες των ποδιών μου, για να μην ακουστώ, στο δωμάτιο του μπαμπά για να δω αν ήταν ξύπνιος. Φυσικά, με τόσο βραδινή έξοδο, πώς να’ ταν ξύπνιος; Πείτε μου! Διά μαγείας όμως, με το που πάτησα το πόδι μου στην κάμαρα, άνοιξε τα μάτια του. Και πάλι όμως, με τόσο ύπνο κατάκοπος έδειχνε. Κι εκείνος από μόνος του το αντιλήφθηκε και μου ζήτησε να τον θερμομετρήσω. Και…ΕΔΕΙΞΕ 37,9!!!!! Είχε πυρετό! Αμέσως ειδοποίησα τη μαμά που κουνιόταν όπως τα φύλλα απ’ την ανησυχία της!!! Πάντως, σύμφωνα με τη μαμά μου, ήταν φυσιολογικό, αφού δε φορούσε καν σκουφί! Το’ χε ξεχάσει. Οπότε, είναι λογικό. Εν τω μεταξύ, ο μπαμπάς μου λαγοκοιμόταν κι εγώ πρότεινα στη μαμά μου διάφορα φάρμακα για να γιάνει ο μπαμπάς! Στην προκειμένη περίπτωση ήταν δύσκολο να βρεις, γιατί εδώ που τα λέμε ήταν και καρδιοπαθής ο μπαμπάς μου!!! Α! Και το χειρότερο σαν πέρυσι είχε πάθει το ΕΜΦΡΑΓΜΑ!!!! Άρα, δικαιολογείται! Είναι μια γρουσούζικη μέρα σήμερα! Ίσως λιποθυμούσε αν του δίνατε ό,τι να’ ναι φάρμακο! Και…χωρίς την εγγύηση του προσωπικού γιατρού του μπαμπά (που δεν έχει κιόλας)! Έτσι, αναγκαστήκαμε να τον φροντίσουμε με τον παραδοσιακό τρόπο: να του φτιάξουμε ένα ζεστό ρόφημα (όχι καφέ φυσικά!) Για να δούμε τώρα! Πώς θα πάει; Εύχομαι να γίνει περδίκι γρήγορα και το πάθημα να του έγινε μάθημα!**

**Με πολλή αγάπη**

 **Μαρίσια Χριστοπούλου**